
R E F E R A T   D E   A P R O B A R E 
privind rectificarea  bugetului local al Municipiului Brad pe anul 2025

La bugetul local al Municipiului Brad pe anul 2025 s-au încasat venituri în plus față de cele prognozate în cuantum de 171 mii lei pentru finanțarea drepturilor asistenților personali ai persoanelor cu handicap grav sau indemnizațiile lunare, conform 
adresei Administrației Județene a Finanțelor Publice Hunedoara nr. HDG_STZ 24801/04.12.2025, înregistrată la Primăria Municipiului Brad sub nr. 51983/08.12.2025.
	Astfel, veniturile se stabilesc în sumă de 111.561,53 mii lei, iar cheltuielile în sumă de 120.326,67 mii lei, după cum rezultă din Referatul nr. 52020/09.12.2025 al Serviciului Buget, Finanțe, Contabilitate, Taxe și Impozite Locale din aparatul de specialitate al Primarului Municipiului Brad.
	Veniturile bugetului local al Municipiului Brad pe anul 2025 se majorează cu suma de 171 mii lei la capitolul bugetar 11.02 „Sume defalcate din T.V.A.”
	 Cheltuielile bugetului local al Municipiului Brad pe anul 2025 se majorează cu suma de 171 mii lei la capitolul bugetar 68.02 „Asigurări și asistență socială”.
De asemenea, bugetul creditelor interne pe anul 2025 se rectifică cu suma de 1.650 mii lei, în sensul stabilirii veniturilor și a cheltuielilor în sumă de 4.609,57  mii lei.
Astfel, veniturile bugetului creditelor interne pe anul 2025 se majorează cu suma de 1.650 mii lei la alineatul bugetar 41.07.02.26 (cont 21.C.41.02.26.) „Sume aferente împrumuturilor contractate conform O.U.G. nr. 25/2025”, conform Convenției de Împrumut nr. 900234/04.12.2025.
Totodată, cheltuielile bugetului creditelor interne pe anul 2025 se majorează cu suma de 1.650 mii lei la  capitolul bugetar 66.07 „Sănătate”, pentru Proiectul cu finanțare nerambursabilă „Eficientizare energetică a imobilului ambulatoriu și dispensar TBC a Spitalului Municipal Brad, Județul Hunedoara”, cod SMIS 326904.
	În contextul celor de mai sus, am inițiat prezentul proiect de hotărâre prin care am propus rectificarea bugetului local al Municipiului Brad pe anul 2025 și îl supun spre dezbatere și aprobare plenului Consiliului Local al Municipiului Brad în forma prezentată.     
	Invoc în susţinerea propunerii mele prevederile Secţiunea a 2-a din Legea nr. 9/2025 a bugetului de stat pe anul 2025, cu modificările și completările ulterioare, ale  art.1 alin. (2), art. 8 și art. 39 din  Legea nr. 273/2006 privind finanţele publice locale, ale art. 88, art. 129 alin. (4) lit. a) din O.U.G. nr. 57/2019 privind Codul administrativ, cu modificările şi completările ulterioare.


P R I M A R
Florin CAZACU
